ศรัทธา
ขอฉีกอารมณ์เงินๆ ทองๆ เล็กน้อยเพื่อเข้าเรื่องวัดสักวัน
19 พ.ค. 2558

ขอฉีกอารมณ์เงินๆ ทองๆ เล็กน้อยเพื่อเข้าเรื่องวัดสักวัน
พุทธศาสนิกชนทั่วประเทศยังคงเศร้ากับการละสังขารของพระเทพวิทยาคม หรือหลวงพ่อคูณ ปริสุทฺโธ ที่แม้จากไปแล้วก็ยังสอนให้ตระหนักในอนิจจังจากพินัยกรรมของท่าน ที่แสนเรียบง่ายและไม่ต้องมีสิ่งใดหลงเหลือไว้ นอกจากคำสอนและความดี
เพื่อร่วมทำบุญกับพระผู้ปฏิบัติดีปฏิบัติชอบ มูลนิธิคณะแพทยศาสตร์ มหาวิทยาลัยขอนแก่น ได้เชิญชวนร่วมทำบุญในงานสวดพระอภิธรรมหลวงพ่อ ผ่านธนาคารไทยพาณิชย์ทุกสาขา บัญชีเดินสะพัด  เลขที่ 793-300199-9 ชื่อบัญชี “กองทุนหลวงพ่อคูณ ปริสุทฺโธ มูลนิธิคณะแพทยศาสตร์ มหาวิทยาลัยขอนแก่น” สาขาศูนย์คอมเพล็กซ์ มหาวิทยาลัยขอนแก่น (ยกเว้นค่าธรรมเนียมการโอนเงินข้ามเขต)
เบื้องต้นเงินจากการทำบุญจะนำไปสมทบกับกองทุนเริ่มต้นของหลวงพ่อสำหรับการจัดงาน โดยเงินคงเหลือภายหลังจากการจัดงานจะนำไปสมทบกองทุนรักษาพระสงฆ์อาพาธ โรงพยาบาลศรีนครินทร์ คณะแพทยศาสตร์ มข. ตามเจตนารมณ์ของหลวงพ่อคูณต่อไป ผู้บริจาคยังขอรับใบเสร็จเพื่อลดหย่อนภาษีได้